hy hy hy hy hy hy hy en de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy en de
Magaghat.ai-ի հիմնական խնդիրն է ստեղծել, զարգացնել և հասանելի դարձնել մաթեմատիկայի և արհեստական բանականության վրա հիմնված գործիքներ, որոնք կնպաստեն դասական հայերենի (Գրաբար) ուսումնասիրմանը:
Ծառայության պատշաճ աշխատանքի համար երբեմն անհրաժեշտություն է առաջանում Ձեզանից որոշակի տվյալներ ստանալ, կամ խնդրել Ձեզ դրանք տրամադրել կամ որոշ դեպքերում անհրաժեշտ տվյալները հավաքել: Այդ պատճառով խնդրում ենք կարդալ մեր Գաղնտիության քաղաքականությունը, որտեղ ներկայացվում է, թե ինչ տվյալներ ենք հավաքագրում Ձեզանից, ինչպես ենք դա իրագործում և ինչպես ենք օգտագործում այդ տվյալները՝ Ծառայությունը Ձեզ մատուցելու համար:
Օգտագործողը համաձայն է հետևյալի հետ.
Ես չեմ օգտագործի այլ անձանց նյութերը շահույթ հետապնդող նպատակներով կամ այլ՝ ոչ ընդունելի ձևով:
Յուրաքանչյուր Օգտագործող միակ պատասխանատուն է այն տվյալների, որոնք Նա ներմուծում է համակարգ: Այդ պատճառով խնդրում ենք գործել շրջահայացորեն և պատասխանատվությամբ, երբ մուտքագրում եք ցանկացած տվյալ magaghat.ai-ում: Մասնավորապես, magaghat.ai-ում նյութեր ստեղծելիս Դուք պետք է զերծ մնաք ստորև նկարագրված որոշակի գործողություններից (տե՛ս Բաժին 3): Մենք իրավունք ունենք հեռացնելու Ձեր ստեղծած նյութերը կամ նույնիսկ կասեցնելու Ձեր հաշիվը, եթե հայտնաբերվեն սույն դրույթների Ձեր կողմից արված խախտումներ:
Մենք իրավասու ենք փոփոխելու ցանկացած տվյալ, որոնք Դուք մուտքագրում եք magaghat.ai՝ տվյալների պիտակավորման գործընթացում:
Ծառայությունից օգտվելիս խնդրում եք գործել խելամտության սահմաններում, երբ մուտքագրում եք որևէ տվյալ magaghat.ai-ում: Ոչ համապատասխան գործողություններ հայտնաբերելիս մենք իրավասու ենք հեռացնելու այն տվյալները, որտեղ արտացոլված են անհամապատասխան գործողությունների արդյունքները կամ կասեցնել Օգտագործողի՝ Ծառայությունից օգտվելու հնարավորությունները կամ կիրառել ստեղծված իրավիճակին համապատասխան այլ միջոցներ: Մասնավորապես, Ծառայությունից օգտվելու ընթացքում կիրառվող գործողությունները, որոնք միշտ համարվելու են ոչ համապատասխան, ներառված են ստորև բերվող ցանկում, որը ոչ անհրաժեշտաբար սպառիչ է.
Միտումնավոր կերպով անել կեղծ, խաբուսիկ, զրպարտիչ կամ ապակողմնորոշող պնդումներ:
Մեկնաբանել այլ Օգտագործողի անձնական տվյալները կամ վերարտադրել դրանք այլ միջավայրում:
Հրապարակել տվյալներ, ինչը Դուք իրավասու չեք անելու:
Հրապարակել ահաբեկող, անբարոյական կամ այլ տեսակի վրդովեցուցիչ տվյալներ:
Հրապարակել տվյալներ, որոնք խախտում են օրենք կամ կարգավորումներ, որոնք ապօրինի են, որոնք պարունակում են գաղտնիք կամ կոնֆիդենցիալ են, պատկանում են այլոց կամ խախտում են այլ անձանց մտավոր սեփականության իրավունքը:
Այլ անձանց աշխատանքը կամ նյութերը ներկայացնել որպես Ձերը:
Առևտրայնացնել ցանկացած կիրառություն կամ ծրագրակազմ, որը պատկանում է magaghat.ai-ին:
Տեղադրել նյութեր, որոնց առաջնային նպատակն է Օգտագործողներին magaghat.ai-ի տիրույթից դուրս գտնվող նյութերին ուղղորդելը:
Magaghat.ai-ի Ձեր հաշիվը փոխանցել այլ կողմի, օգտվել անձնական հաշվից կեղծ անուն և ազգանունով կամ անձնավորել այլոց:
Միտումնավոր կերպով միջամտել կամ խափանել magaghat.ai-ի կողմից տրամադրվող Ծառայությունները:
Տարածել և գովազդել առևտրային նյութ, աշխատատեղ կամ բիզնես առաջարկ:
Միտումնավոր վարակել այլոց համակարգիչները համակարգչային վիրուսներով կամ որդերով կամ այլ չարամիտ ծրագրակազմով:
Օգտագործել կամ կիրառել ցանկացած ավտոմատ սկզբունքով աշխատող գործիք (օրինակ, հետևյալ տեսակի ծրագրակազմեր՝ ռոբոտներ, սողացողներ, սարդեր) մուտք գործելու magaghat.ai կամ դրա որևէ ենթաէջ ցանկացած նպատակով:
Դուք պատասխանատու եք պաշտպանելու Ձեր սեփական գաղտնաբառը և երբեք չպետք է այն փոխանցեք այլ կողմի: Եթե Դուք նկատեք արտասովոր ակտիվություն՝ կապված Ձեր հաշվի հետ, կամ կասկածեք, որ Ձեր հաշիվը խափանվել է որևէ կերպ, խնդրում ենք փոխել Ձեր գաղտնաբառը և անմիջապես կապվել մեզ հետ support@magaghat.ai հասցեով:
Magaghat.ai-ը երբեք չի խնդրի Ձեզ տրամադրել Ձեր գաղտնաբառը, լինի դա էլ. փոստով թե այլ հաղորդակցման միջոցով:
5. Magaghat.ai կայքում ստեղծված նյութերի արտոնագրումը (License)
Magaghat.ai-ի Օգտագործողները, ովքեր ստեղծում են տվյալներ (օրինակ տվյալների պիտակավորման ընթացքում) արտոնում են magaghat.ai-ին ոչ բացառիկ իրավունք տարածելու և օգտագործելու վերոնշյալ տվյալները և դրանց առնչվող մտավոր սեփականություն հանդիսացող ցանկացած տվյալ՝ պայմանով, որ վերջին դեպքում կտրվի համապատասխան տեղեկանք:
Կայքում հրատարակվող հրավիրված հոդվածների համար, հեղինակները արտոնում են magaghat.ai-ին բացառիկ իրավունք տվյալ հոդվածի տարածելու համար: Նշված տեսակի հոդվածների ցանկացած օգտագործում պետք է ուղեկցվի պատշաճ հղումով դեպի սկզբնաղբյուր՝ տեղակայված magaghat.ai-ում:
Ես արտոնում եմ magaghat.ai-ին տարածել և օգտագործել իմ ներդրումները:
Ես տրամադրում եմ magaghat.ai-ին ոչ բացառիկ արտոնություն օգտագործելու նյութերը, որոնք ես ստեղծել եմ magaghat.ai-ում, մասնավորապես բոլոր կիրառելի դեպքերում դրանք հասանելի դարձնելու որոնողական համակարգերի համար:
Օգտագործողի մտավոր սեփականությունը: Օգտագործողները տնօրինում են իրենց մտավոր սեփականությունը. magaghat.ai-ի ծառայություններից օգտվելիս մտավոր սեփականության փոխանցում տեղի չի ունենում: Այնուամենայնիվ, Բաժին 5-ը վերաբերվում է ցանկացած մտավոր սեփականության:
Եթե Օգտագործողը օգտագործում է այլոց մտավոր սեփականությունը, ապա սկզբնաղբյուրին հղելը պարտադիր է:
Պարզաբանում: Magaghat.ai-ի օգտագործողների մտավոր սեփականությունը ոչ մի դեպքում չպետք է օգտագործվի առևտրային նպատակներով կամ անհամապատասխան ձևերով:
Magaghat.ai-ի մտավոր սեփականությունը: Ծրագրակազմը, որի հիման վրա գործում է Ծառայությունը, կայքի ձևավորումը, պատկերանշանը և այլ գրաֆիկական տարրեր, կայքում տեղ գտած տեքստերը և տվյալների շտեմարանը պաշտպանված են հեղինակային իրավունքներով:
7. Ձեր հաշվի փակումը
Եթե Դուք ստեղծել եք հաշիվ magaghat.ai-ում, այն կարող եք հետագայում փակել: Այնուամենայնիվ, Ձեր ստեղծած ոչ բոլոր տվյալները հնարավոր կլինի հեռացնել Ձեր հաշվի հետ մեկտեղ: Չնայած սրան, որտեղ դա հնարավոր է, մենք կկիրառենք անանունության մեխանիզմներ՝ magaghat.ai-ի էջերում փոխարինելով Ձեր անունը և մուտքանունը արհեստականորեն ստեղծված անանուն գրառմամբ և վերացնելով բոլոր հղումները դեպի Ձեր հաշիվ:
8. Սույն դրույթների փոփոխությունները
Մենք իրավասու ենք փոփոխելու սույն դրույթները ցանկացած պահի: Յուրաքանչյուր փոփոխություն կտեղադրվի magaghat.ai կայքում, և Ձեզ խորհուրդ է տրվում ժամանակ առ ժամանակ ստուգել կայքը՝ սույն գրության վերջին օրինակի համար: Շարունակելով օգտվել Ծառայությունից Դուք համաձայնվում եք սույն դրույթների հետ: Փոփոխության դեպքում, եթե Դուք որևէ պատճառով համաձայն չլինեք առաջարկվող տարբերակի հետ և ցանկանաք փակել Ձեր հաշիվը, դա կարող եք անել magaghat.ai կայքի օգտագործողների կարգավորում բաժնից: Քանի որ Ծառայությունը և տեխնոլոգիաները, որոնք օգտագործվել են Ծառայությունը ստեղծելիս չեն գտնվում ստատիկ վիճակում, կան մի քանի պատճառներ, որոնք կարող են ստեղծել անհրաժեշտություն փոփոխելու նշված դրույթները: Ստորև բերվող ցանկը ոչ անհրաժեշտաբար սպառիչ է.
Եթե փոփոխությունն անհրաժեշտ է՝ բարելավելու մեր Օգտագործողների փորձը՝ Ծառայությունից օգտվելու ընթացքում:
Եթե փոփոխությունը զուտ տեխնիկական բնույթի է կամ, կապված կայքի գործողությունների հետ, որոնք չեն առաջացնում որևէ շոշափելի ազդեցություն Օգտագործողների համար:
Եթե մենք պարտավորված ենք անել փոփոխություն օրենքի ուժով:
Եթե մենք ներմուծում ենք նոր գործառույթ կամ փոփոխում եղածը:
Թարմացման ամսաթիվ` 21 Դեկ 2019
Where AI meets Humanities
+374 10 27 19 67 contact@magaghat.ai Հակոբ Հակոբյան, 3-րդ շենք, Երևան 0033, Հայաստան Հետևեք մեզ Facebook-ում
© 2022 Մագաղաթ: Բոլոր իրավունքները պաշտպանված են: